Z A P I S N I K
21. sjednice Vijeća Mjesnog odbora Šestine (u daljnjem tekstu: Vijeće),
održane u utorak, 28. veljače 2023. 
u prostorijama Mjesne samouprave Šestine, Šestinski trg 10,
s početkom u 17:00 sati


NAZOČNI ČLANOVI VIJEĆA:
Jure Tomičić, Danijel Jagušt, Jadranka Apostolovski, Kruno Vuk, Mladen Kljaić

ODSUTNI ČLANOVI VIJEĆA:
Lorena Malec Mlinarić, Maja Pleić

OSTALI PRISUTNI:
Goran Rogić

Predsjedava: Jure Tomičić, predsjednik Vijeća. 
Zapisnik vodi: Jure Tomičić

Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati te otvara 21. sjednicu Vijeća Mjesnog odbora Šestine.
Sjednici prisustvuje predstavnik stručne službe Gradske četvrti Podsljeme g. Goran Rogić.

Vijeće jednoglasno prihvaća zapisnik 20. sjednice Vijeća, održane 31. siječnja 2023. godine. 
Na prijedlog predsjednika Vijeće jednoglasno utvrđuje sljedeći dnevni red:



DNEVNI RED:



1. [bookmark: _Hlk128641467]Reizbor predsjednika VMO Šestine
1. Reizbor podpredsjednika VMO Šestine
1. Tekuća problematika 
1. Zahtjevi za korištenje prostora 
1. Pitanja, prijedlozi i obavijesti


Ad.1. Reizbor predsjednika VMO Šestine

Predsjednik Vijeća daje na znanje članovima Vijeća da u skladu sa koalicijskim dogovorom stranke na višoj razini nastupa zamjena predsjednika i podpredsjednika u Vijeću. Predsjednik Jure Tomičić i podpredsjednica Lorena Malec-Mlinarić podnijeli su potpisane ostavke na svoje funkcije te priložili Vijeću. Predsjednik i podpredsjednica razriješeni su svojih funkcija i slijedi novi izbor predsjednika i podpredsjednika te se predlažu kandidati.

Za novog predsjednika Jure Tomičić predlaže Krunu Vuka te ostalih prijedloga nema. 
Prijedlog se daje na glasovanje i Kruno Vuk izabran je za predsjednika Vijeća mjesnog odbora Šestine sa 4 glasa ZA i jednim suzdržanim (Danijel Jagušt), te Vijeće donosi sljedeći:

ZAKLJUČAK
o izboru predsjednika Vijeća Mjesnog odbora Šestine

I. 	Prima se na znanje ostavka na mjesto predsjednika Vijeća Mjesnog odbora Šestine  Jure Tomičića, sa danom 28. veljače 2023. 

II. 	Vijeće većinom glasova na mjesto predsjednika izabire dosadašnjeg člana vijeća Krunu Vuka

III. 	Kruno Vuk sa danom 28. veljače 2023. počinje obnašati dužnost predsjednika Mjesnog odbora Šestine.



Ad.2. Reizbor podpredsjednika VMO Šestine

Za novog podpredsjednika Jadranka Apostolovski predlaže Juru Tomičića te ostalih prijedloga nema. Prijedlog se daje na glasovanje i Jure Tomičić izabran je za podpredsjednika Vijeća mjesnog odbora Šestine sa 4 glasa ZA i jednim suzdržanim (Danijel Jagušt), te Vijeće donosi sljedeći:


ZAKLJUČAK
o izboru podpredsjednika Vijeća Mjesnog odbora Šestine

I. 	Prima se na znanje ostavka na mjesto podpredsjednice Vijeća Mjesnog odbora Šestine  Lorene Malec Mlinarić, sa danom 28. veljače 2023. 

II. 	Vijeće većinom glasova na mjesto podpredsjednika izabire dosadašnjeg člana vijeća Juru Tomičića.

III. 	Jure Tomičić sa danom 28. veljače 2023. počinje obnašati dužnost podpredsjednika Mjesnog odbora Šestine.



Ad.3. Tekuća problematika

Podpredsjednik Vijeća iznosi tekuću problematiku članovima Vijeća. 
· Rotor – tehnička dokumentacija za fontanu je odobrena te će fontana početi sa radom nakon 15. ožujka ukoliko ne bude izrazito niskih temperatura iako se zadovoljavaju uvjeti za rad prema informacijama koje smo dobili
· Živica u Šestinskom prilazu – izdano je riješenje za podrezivanje koje će izvršiti treća strana prema nalogu gradskog ureda te se čeka izvršenje
· I dalje se čeka odgovor za postavljanje preostalih nadstrešnica od gradskog ureda
· Čeka se postavljanje zatraženih velikih ogledala na križanjima ulica Šestinski vijenac i Šestinska cesta sa ulicom Šestinski prilaz
· [bookmark: _Hlk128649550]Potrebno je postaviti jednu linijsku rešetku za oborinsku odvodnju shodno stručnom očevidu u ulicu Šestinski prilaz (kod križanja sa ulicom Šestinski vijenac – kod garaže DVD-a Šestine) gdje se pokazala potreba uslijed oborina koje stvaraju 'potoke' i preplavljuju ulice
· Postavljanje zaštitnih 'stupića' kada budu dostavljeni postavljat će se prema slijedećem prioritetu i potrebi te gdje su zaprimljene višestruke prijave građana.
· Prostor kod kč. br. Mlinovi 169 (Mesnica IGOMAT) gdje se nesavjesni vozači parkiraju po pločniku te tako sprječavaju prolazak pješaka i roditelja sa dječjim kolicima. Također dobivene su i prijave gdje se stvaraju i gužve na samom kolniku zbog parkiranih automobila pored kojih ne može proći autobus i kamioni.
· Nogostup u krugu 50 m od ulaza na parking zgrade mjesne samouprave. Nesavjesni vozači parkiraju se na pločnik i tako sprječavaju prolazak pješaka, pogotovo roditelja sa dječjim kolicima te zaklanjaju vidno polje vozaču uz zavoj prilikom izlaska sa parkirališta te uključivanja na glavnu cestu.
· Ovisno o preostalom broju dobivenih stupića postaviti ih na najprimjerenija mjesta oko parkirališta kod dječjeg parka i parkirališta kod DVD-a Šestine 
· Svakako zatražiti i dodatne stupiće kojima će se nastaviti zaštita pješaka i djece i kod već nekoliko puta prijavljenog pješačkog prijelaza kod križanja ulica Kulmerska i Šestinski vijenac te ostale lokacije na kojima se ukazuje potreba
· Autobusna linija kroz Dediće kao minibus trebala bi biti puštena do kraja 2023. godine kako stoji u priopćenju ZET-a kao linija 152 – Kuniščak – Šestinski trg, a mi čekamo službeni dopis jer je potrebno uz prethodno zatražena odobrenja i suglasnosti za stajališta od MO Šestine i od GČ Črnomerec odrediti način prometovanja na najužem dijelu ulice gdje se spominjalo nekoliko modela (semafori, kao do sada itd.)
· Košarice za otpad i životinjske fekalije još uvijek nisu postavljene na odobrene lokacije. Trenutno čekamo na postavljanje jer ih Čistoća nema na skladištu i čeka se da ih naruči i zaprimi na skladište.


Ad.4. Zahtjevi za korištenje prostora

Vijeće Mjesnog odbora Šestine zaprimilo je nekoliko zahtjeva za povremeno korištenje prostora mjesne samouprave te Vijeće donosi odluke i odobrava korištenje kako slijedi: 

· SKIJAŠKI KLUB ''SLJEME'' 	- utorak i četvrtak od 09.00h - 10.00h u sobi 7
 					- petak od 17.00h - 19.00h u sobi 7

· GLAS – Građansko-liberalni savez	 I. četvrtak u mj. od 18.00h – 20.00h u sobi 7
· UVVP GZZŽ			- petak od 19.00h – 22.00h u sobi 7
 					- srijeda od 18.00h – 22.00h u sobi 9
· Udruga za očuvanje Šestina	- ponedjeljak od 18.00h – 20.00h u sobi 9
 					- ponedjeljak od 20.00h – 23.00h u sobi 7
· Šestinček				- utorak, petak i subota od 18.00h – 21.00h u sobi 9
· ZSSR ''Sport za sve''		- ponedjeljak i petak od 16.00h – 17.00h u sobi 6
 					- utorak i petak od 17.00h – 18.00h u sobi 6

· Multimedijalna koliba		- ponedjeljak i subota od 13.00h – 16.00h u sobi 6
 					- utorak od 14.00h – 17.00h u sobi 6
 					- srijeda i četvrtak od 14.00h – 16.00h u sobi 6
 					- petak od 15.00h – 16.00h u sobi 6

· Udruga priroda kretanja – ne odobrava se navedeni zahtjev te ga je potrebno prepraviti ukoliko korisnik nastoji koristiti prostorije. Zahtjev za korištenje potrebno je prepraviti tako da tjedni fond sati ne prelazi 15h kao i da se termini ne odvijaju nedjeljom. Također traženi termini se ne smiju preklapati sa već odobrenim terminima u sobi 6 za koju je zahtjev poslan.

· Hrvatska narodna stranka - liberalni demokrati 	- na zahtjevu nije naveden dan u mjesecu pa je isto potrebno dogovoriti gdje je slobodno i to u trajanju 2 sata mjesečno u sobi 7 u slobodnom terminu koji im odgovara

Dodatak: Vijeće je razmotrilo i dodatke zahtjevima te se vodila kratka rasprava gdje se donosi zaključak da za sve korisnike vrijede jednaka i jasna pravila te da svim korisnicima prostor se ne naplaćuje još uvijek odlukom VMO Šestine koju je uputilo gradu stoga i na tome trebaju biti zahvalni. Također nitko ne brani korisnicima zatražiti prostore i u drugim mjesnim odborima, a nama treba biti u cilju dobrobit svih sugrađana koji su nas i izabrali na ovo mjesto te im pružiti što raznovrsniju ponudu termina i sadržaja za njih same kao i njihovu djecu. 
Vijećnica Jadranaka Apostolovski dodaje kako i sama vodi udrugu te kako je jedan od velikih problema bio naći prostor u gradu koji plaćaju za svoju udrugu što napominje nije mali iznos, a ne da neki imaju besplatno 15h tjedno i to im nije dovoljno. 


Ad.5. Pitanja, prijedlozi i obavijesti

Podpredsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise te otvara raspravu:

· Vijeće je zaprimilo odgovor na dopis poslan 13. lipnja 2022. godine za upit oko projektiranja odvodnje u dijelu ulice Šušnjevec i Sudiščak u kojem stoji kako je ponovno ugovorena nova izmjena projektne dokumentacije za izgradnju sustava odvodnje u navedenim ulicama temeljem narudžbenice od 18.01.2023. godine
· Vijeću je dostavljen i odgovor ViO vezan uz priključak kanalizacije u ulici Šestinski prilaz kč.br. 24, 34, 38 i 40 te priključak vode kč.br. 38 u kojem se navodi slijedeće:
· Šestinski prilaz 24 – nema predan zahtjev
· Šestinski prilaz 34 – stranka nema javni kanal ispred parcele te će se spojiti kao dodatni korisnik na postojećem kanalskom priključku preko kč.br. 36
· Šestinski prilaz 38 – priključak je izveden krajem 2022. godine
· Šestinski prilaz 40 – zbog tehničke nemogućnosti spajanja interne odvodnje objekta na javni kanal bez upotrebe pumpi, stranka je u dogovoru sa susjedima na kč.br. 42 te u postupku spajanja


[bookmark: _Hlk108514456]Vijećnici komentiraju rasplete pojedinih prijavljenih problema i sa g. Goranom Rogićem komentiraju njihovu dinamiku te nakon kratkog vremena zaključuju raspravu. 






Sjednica je završila u 18:00 sati. 

KLASA: 024-08/23-003/433
URBROJ: 251-13-11-2/003-23-4
U Zagrebu, 28. veljače 2023.

Zapisnik obradila: Mirela Gašpert Bertić 

Zapisnik vodio:
              Jure Tomičić		
					Predsjednik Vijeća
								       Mjesnog odbora Šestine:
							                             Kruno Vuk							
4

